Up-570/04
Natisni
Opravilna št.:
Up-570/04
Datum odločitve:
23. 12. 2004
ECLI:
ECLI:SI:USRS:2004:Up.570.04
Akt:
Ustavna pritožba A. A. zoper sodbo Višjega delovnega in socialnega sodišča št. Pdp 800/2002 z dne 3. 6. 2004 v zvezi s sodbo Delovnega sodišča v Mariboru, Oddelka v Slovenj Gradcu, št. Pd 86/2001 z dne 9. 4. 2002
Izrek:
Ustavna pritožba A. A. zoper sodbo Višjega delovnega in socialnega sodišča št. Pdp 800/2002 z dne 3. 6. 2004 v zvezi s sodbo Delovnega sodišča v Mariboru, Oddelka v Slovenj Gradcu, št. Pd 86/2001 z dne 9. 4. 2002 se zavrže.
Evidenčni stavek:
V sporih o trajni razporeditvi je dopustna revizija. Ustavna pritožba zoper sodbo Višjega sodišča, ne da bi pritožnica izkazala, da je izčrpala tudi revizijo, zato ni dopustna.
Geslo:
1.5.51.2.1 - Ustavno sodstvo - Odločbe - Vrste odločitev Ustavnega sodišča - V postopku odločanja o ustavni pritožbi - Zavrženje.

1.4.52.4 - Ustavno sodstvo - Postopek - Procesne predpostavke v postopku ustavne pritožbe - Izčrpanje pravnih sredstev.
Pravna podlaga:
Člen 55.1.2, Zakon o Ustavnem sodišču [ZUstS]
Opomba:
Vrsta zadeve:
ustavna pritožba
Vrsta akta:
posamični akt
Datum vloge:
2. 8. 2004
Vrsta odločitve:
sklep
Vrsta rešitve:
zavrženje
Dokument:
US24237
Up-570/04 - 5
23. 12. 2004
SKLEP
Ustavno sodišče je v postopku za preizkus ustavne pritožbe A. A. iz Ž. Ž. na seji senata dne 7. decembra 2004 in v postopku po četrtem odstavku 55. člena Zakona o Ustavnem sodišču (Uradni list RS, št. 15/94)
sklenilo:
Ustavna pritožba A. A. zoper sodbo Višjega delovnega in socialnega sodišča št. Pdp 800/2002 z dne 3. 6. 2004 v zvezi s sodbo Delovnega sodišča v Mariboru, Oddelka v Slovenj Gradcu, št. Pd 86/2001 z dne 9. 4. 2002 se zavrže.
Obrazložitev
1. Pritožnica vlaga ustavno pritožbo zoper zgoraj navedeno sodno odločbo Višjega sodišča o zavrnitvi njene pritožbe zoper sodbo sodišča prve stopnje, s katero je to le delno spremenilo izpodbijane sklepe o trajni razporeditvi tožnice na drugo delovno mesto, sicer pa njen zahtevek za razveljavitev teh sklepov zavrnilo.
2. Po prvem odstavku 51. člena Zakona o Ustavnem sodišču (v nadaljevanju ZUstS) se lahko ustavna pritožba vloži šele, ko so izčrpana vsa redna in izredna pravna sredstva.
3. Zoper sodno odločbo Višjega sodišča bi lahko pritožnica vložila revizijo (prvi odstavek 21. člena v zvezi s 25. členom Zakona o delovnih in socialnih sodiščih, Uradni list RS, št. 19/94 - ZDSS). Pred izčrpanjem tega pravnega sredstva ustavna pritožba ni dopustna. Pritožnica ni izkazala, da je izkoristila tudi revizijo. Zato je Ustavno sodišče ustavno pritožbo zavrglo.
4. Senat Ustavnega sodišča je sprejel ta sklep na podlagi druge alineje prvega odstavka 55. člena ZUstS in prve alineje tretjega odstavka 46. člena Poslovnika Ustavnega sodišča (Uradni list RS, št. 93/03 in 98/03 - popr.) v sestavi: predsednica senata Milojka Modrijan ter člana dr. Janez Čebulj in Lojze Janko. Sklep je sprejel soglasno. Ker senat ustavne pritožbe ni sprejel, je bila zadeva v skladu z določbo četrtega odstavka 55. člena ZUstS predložena drugim sodnicam in sodnikom Ustavnega sodišča. Ker se za sprejem niso izrekli trije od njih, ustavna pritožba ni bila sprejeta v obravnavo.
Predsednica senata
Milojka Modrijan